เป็นคนที่ระบบขับถ่ายไม่ได้ดีมากค่ะ เลยอยากรู้ว่าสามารถกินโยเกิร์ตตอนเช้าตอนท้องว่างได้ไหม เพราะบางที่บอกว่าจะช่วยให้ดูดซึมสารอาหารได้ดี แต่บางที่บอกว่ากรดมันจะทำลายแบคทีเรีย ถ้ากินตอนเช้าไม่ได้ควรกินเวลาไหนถึงเหมาะสมคะ
สวัสดีค่ะ โยเกิร์ตเป็นผลิตภัณฑ์จากนมที่ผ่านการหมักโดยใช้แบคทีเรียโปรไบโอติก ซึ่งเป็นแบคทีเรียชนิดดีตั้งแต่ 1 ชนิดขึ้นไป ซึ่งแบคทีเรียเหล่านี้มีประโยชน์ในการฟื้นฟูและปรับสมดุลของแบคทีเรียในระบบย่อยอาหารและอวัยวะเพศหญิง การรับประทานโยเกิร์ตจึงอาจช่วยในการบรรเทาอาการท้องเสียหรือการติดเชื้อราในช่องคลอดให้ดีขึ้นได้การรับประทานโยเกิร์ตนั้นสามารถกินในช่วงเวลาใดของวันก็ได้ สำหรับคนทั่วไปโดยมาก การรับประทานโยเกิร์ตเป็นอาหารนั้นค่อนข้างมีความปลอดภัย สามารถกินตอนท้องว่างก็ได้เช่นกัน หรือจะกินหลังอาหารก็ได้ ไม่ได้มีข้อบ่งชี้ที่ชัดเจน แต่แนะนำว่าถ้าท้องผูกบ่อยๆ นอกจากโยเกิร์ตแล้วควรกินอาหารที่มีกากใยสูง ดื่มน้ำเปล่าสะอาดมากๆร่วมด้วย